Raport de activitate
· 2025 -
Funcție:
Consilier local din partea PNL
Entitate:          Consiliul local al orasului BUZIAŞ, mandatul 2024 – 2028

            Având în vedere faptul că activitatea consilierului local este reglementată de Codul Administrativ, iar, conform prevederilor art. 225, alin. 2 din Codul Administrativ, cu modificările şi completările ulterioare, aleşii locali având această calitate, au obligaţia să prezinte un raport anual de activitate.


În urma alegerilor desfășurate în data de 27 septembrie 2020, am fost ales consilier local pe listele PNL, în cadrul Consiliului Local al Orasului BUZIAŞ.

Subsemnatul am depus jurământul și am fost învestit drept consilier local în cadrul ședinței de constituire a Consiliului Local al Orasului BUZIAŞ, obtinand un nou mandat de consilier local, aferent perioadei 2024 – 2028, iar prezentul raport se referă la activitatea desfășurată în cursul anului 2025.

Întreaga activitate desfăşurată este în conformitate cu prevederile Codului Administrativ, cu modificările şi completările ulterioare, precum şi cu prevederile Regulamentului de Organizare și Funcționare a Consiliului Local al Orasului Buziaş şi ale celorlaltor acte normative incidente, activând, în calitate de membru, în cadrul Comisiei pentru turism, cultură, culte, tineret şi sport.
       Dupa validarea noului mandat de consilier local al subsemnatului, aferent perioadei 2024 – 2028, urmare a adoptarii  Hotararii Consiliului Local al orasului Buzias nr. 69 din 05.11.2024 privind aprobarea numarului, organizarea și stabilirea componenței Comisiilor de specialitate ale Consiliului Local Buzias, subsemnatul detin functia de președinte în cadrul Comisiei pentru turism, cultură, culte, tineret şi sport, indeplinind , in considerarea acestei calitati,  atributiile specific, in conformitate cu prevederile Ordinului nr. 25/2021 si ale Codului administrativ.
       Pentru exercitarea în cât mai bune condiții a activității în cadrul Consiliului Local al Orasului Buziaş, respectiv pentru documentarea și fundamentarea diverselor proiecte de Hotărâri ale Consiliului Local, aflate în lucru, în perioada la care se referă prezentul raport, am desfășurat  urmatoarele activități:
· am analizat proiectele de hotărâri iniţiate , am studiat domeniul supus reglementării respective,

· am susţinut toate proiectele de dezvolare a oraşului,

· solicitarea de informații din partea autorităților locale pe diferite teme privind administratia publica.
· dezvoltarea de legături cât mai stranse cu colegii de la nivel județean, național și european în vederea identificării soluțiilor pentru o serie de probleme din plan local, precum și pentru identificarea liniilor de finanțare pentru proiectele de anvergură (infrastructură edilitară);
· întâlniri cu cetățenii din unitatea administrativ teritorială Buziaş , intâlniri la care mi-au fost aduse la cunoștință diferite probleme, idei și sugestii, în vederea înbunătăţirii condiţiilor de trai ale comunităţii locale. 

              În cursul anului 2025, subsemnatul, am discutat împreună cu cetăţeni ai localităţii Bacova privind probleme referitoare la iluminat public, repararea străzilor, aspecte privind problemele de mediu; iar problemele care mi-au fost aduse la cunoştinţă de către cetățeni, au fost prezentate în cadrul ședințelor Consiliului Local spre a fi analizate şi a primi soluţiile legale corespunzătoare.
             Am desfăşurat o prezenţă activă şi constantă în cadrul şedinţelor Consiliului local oraş Buziaş, în toată această activitate acţionând cu promptitudine şi corectitudine, conform legislaţiei în vigoare, numai în folosul şi interesul comunităţii locale din care fac parte şi pe care o reprezint.

Apreciez că prezentul raport răspunde pe deplin atât cerințelor legale în materie, cât și angajamentelor asumate, privind responsabilitatea şi transparența în activitatea desfășurată, respectiv comunicarea cu cetățenii din unitatea administrativ teritorială Buziaş .
     Data                                                                       
05.03.2026                                              DIRSCHL PETER – GILBERT
1

